CELEX: 32021D0609(01)
Language: fi
Date: 2021-06-07 00:00:00
Title: Komission päätös annettu 7 päivänä kesäkuuta 2021, päätöksen 2009/17/EY kumoamisesta 2021/C 219 I/01

9.6.2021   
               
               
                  FI
               
               
                  Euroopan unionin virallinen lehti
               
               
                  CI 219/1
               
            
         KOMISSION PÄÄTÖS
         annettu 7 päivänä kesäkuuta 2021,
         päätöksen 2009/17/EY kumoamisesta
         (2021/C 219 I/01)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         sekä katsoo seuraavaa:
         
                     (1)
                  
                  
                     Komission päätöksellä 2009/17/EY (1) perustettiin työntekijöiden lähettämistä työhön toiseen jäsenvaltioon käsittelevä asiantuntijakomitea, jäljempänä ’komitea’, tukemaan ja auttamaan jäsenvaltioita, kun ne täyttävät niille Euroopan parlamentin ja neuvoston direktiivin 96/71/EY (2) nojalla kuuluvat velvollisuudet.
                  
               
                     (2)
                  
                  
                     Vuonna 2019 perustettiin Euroopan työviranomainen, jäljempänä ’työviranomainen’, Euroopan parlamentin ja neuvoston asetuksella (EU) 2019/1149 (3) avustamaan jäsenvaltioita ja komissiota, kun ne soveltavat käytännössä työvoiman unionin laajuista liikkuvuutta koskevaa unionin lainsäädäntöä ja valvovat sen täytäntöönpanoa ja sovittavat yhteen sosiaaliturvajärjestelmiä unionissa, työntekijöiden lähettäminen mukaan luettuna.
                  
               
                     (3)
                  
                  
                     Asetuksen (EU) 2019/1149 4 artiklan nojalla työviranomaisen on avustettava jäsenvaltioita ja komissiota, kun ne pyrkivät parantamaan tietojen saatavuutta, tuettava sääntöjen noudattamista, lisättävä jäsenvaltioiden välistä yhteistyötä työvoiman unionin laajuista liikkuvuutta koskevan unionin lainsäädännön johdonmukaisen, tehokkaan ja tuloksellisen soveltamisen ja täytäntöönpanon varmistamiseksi, ja sovitettava yhteen sosiaaliturvajärjestelmiä unionissa sekä soviteltava ja helpotettava ratkaisujen löytämistä riita-asioissa.
                  
               
                     (4)
                  
                  
                     Työviranomaiselle asetuksen (EU) 2019/1149 4 artiklan nojalla kuuluvat tehtävät kattavat osan komitean aiemmin suorittamista tehtävistä, mukaan luettuna hallinnollista yhteistyötä koskeva tiedonvaihto ja avustaminen täytäntöönpanoon liittyvissä kysymyksissä komission päätöksen 2009/17/EY 2 artiklan nojalla.
                  
               
                     (5)
                  
                  
                     Näin ollen päätös 2009/17/EY olisi kumottava,
                  
               ON PÄÄTTÄNYT SEURAAVAA:
         
            1 artikla
            Kumotaan päätös 2009/17/EY.
         
         
            2 artikla
            Tätä päätöstä sovelletaan 26 päivästä toukokuuta 2021.
         
         
            Tehty Brysselissä 7 päivänä kesäkuuta 2021.
            
               
                  Komission puolesta
               
               Nicolas SCHMIT
               
                  Komission jäsen
               
            
         
         
            (1)  Komission päätös 2009/17/EY, tehty 19 päivänä joulukuuta 2008, työntekijöiden lähettämistä työhön toiseen jäsenvaltioon käsittelevän asiantuntijakomitean perustamisesta (EUVL L 8, 13.1.2009, s. 26).
         
            (2)  Euroopan parlamentin ja neuvoston direktiivi 96/71/EY, annettu 16 päivänä joulukuuta 1996, palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon (EYVL L 18, 21.1.1997, s. 1).
         
            (3)  Euroopan parlamentin ja neuvoston asetus (EU) 2019/1149, annettu 20 päivänä kesäkuuta 2019, Euroopan työviranomaisen perustamisesta, asetusten (EY) N:o 883/2004, (EU) N:o 492/2011 ja (EU) 2016/589 muuttamisesta ja päätöksen (EU) 2016/344 kumoamisesta (EUVL L 186, 11.7.2019, s. 21).